Bàrdachd Ghàidhlig

13mh linn 
 Muireadhach Albanach Ó Dálaigh

 15mh linn 
 Aithbhreac Inghean Corcadail
 Iseabail Ní Mheic Cailein
 16mh linn 
 Dòmhnall Mac Fhionnlaigh nan Dàn
 Niall Mòr Mac Muireadhaigh

 17mh linn 
 Màiri nighean Alasdair Ruaidh
 Nighean Fhir na Rèilig (?)
 Ruairidh MacMhuirich (An Clàrsair Dall)

 18mh linn 
Anns an 18mh linn, bha cuid de bhàird na Gàidhlig an sàs ann an Ar-a-mach nan Seumasach, leithid Alasdair Mhic Mhaighstir Alasdair agus Iain Ruaidh Stiùbhairt, a rinn strì an aghaidh arm Phrionnsa Theàrlaich Stiùbhairt.  Sgrìobh Rob Donn MacAoidh bàrdachd mu dhèidhinn nan daoine is nan tachartasan anns a' bhaile far an robh e a' fuireach, agus òrain a tha fhathast gan seinn san latha an-diugh. Tha Uilleam Ros gu h-àraidh ainmeil airson a chuid bàrdachd gaoil. 'S e bàrd spioradail a bh' ann an Dùghall Bochanan, a sgrìobh dàin diadhaidh is leabhar-latha a' chunntais-beatha is iompachaidh chràbhaich. Tha Donnchadh Bàn Mac an t-Saoir ainmeil airson a bhàrdachd nàdarrach, mar eisimpleir 'Òran Coire a' Cheathaich', 'Cead Deireannach nam Beann' neo 'Moladh Beinn Dòbhrain'. 

 Bàird ainmeil 
 Alasdair mac Mhaighstir Alasdair
 Cairistìona NicFhearghais
 Donnchadh Bàn Mac an t-Saoir
 Dùghall Bochanan
 Iain Lom
 Iain Ruadh Stiùbhart
 Pàdraig Grannd
 Rob Donn MacAoidh
 Sìleas na Ceapaich
 Uilleam Ros

 19mh linn 
Anns an 19mh linn, bha tèamannan eilthireachd, fuadaichean is atharrachaidhean sòisealta gu math pailt ann am bàrdachd na Gàidhlig. Bha Màiri Mhòr nan Òran an sàs ann an Còmhstri an Fhearainn, is sgrìobh i tòrr airson na croitearan a bhrosnachadh. Rinn bàrdachd Uilleim MhicDhunlèibhe iomradh seann eachdraidh na h-Alba, air na fuadaichean agus tachartasan co-aimsireil eile. 

Bha Niall MacLeòid à Gleann Dail ainmeil mar ùghdar nan òran binne, mu dhèidhinn gaoil, Eilein Sgitheanaich agus cianalais, leithid 'An Gleann San Robh Mi Òg'. 

 Bàird ainmeil 
 Màiri Mhòr nan Òran
 Niall MacLeòid
 Uilleam MacDhunlèibhe

 20mh linn 
Anns an 20mh linn, thòisich iomairt ùr ann am bàrdachd na Gàidhlig, nua-bhàrdachd, le cuspairean is dòighean-sgrìobhaidh ùr-nòsach. 

Bha na bàird, Ruaraidh MacThòmais, Iain Mac a' Ghobhainn agus Dòmhnall MacAmhlaigh nam measg, agus fhathast a' sgrìobhadh mu dhèidhinn na h-àiteachan far an do rugadh is thogadh iad, ach ann an dòigh ùr is toinnte. 'B e cosgadh cuspair cudromach do na nua-bhàird, cuideachd. Nochd Cogadh Sìobhalta na Spàinne an an sgrìobhadh Shomhairle MhicGill-Eain agus An Dàrna Cogadh ann an sgrìobhadh MhicGill-Eain is Dheòrsa Mhic Iain Dheòrsa.

Ann an 1943, nochd a' chiad leabhar le Somhairle MacGill-Eain, Dàin do Eimhir agus Dàin Eile, ann an clò, is 's e aon de na leabhraichean Gàidhlig as cudromaiche ann an 20mh linn. 'S e 'Hallaig' (1954, Gairm) le MacGill-Eain, mu dhèidhinn baile fuadaichte ann an Ratharsair, aon de na dàin Gàidhlig as ainmeile a chaidh riamh a sgrìobhadh. 

A thaobh nua-bhàrdachd is litreachas Gàidhlig anns an fharsaingeachd, bha Gairm, iris ràitheil Gàidhlig, air leth cudromach. Chaidh Gairm stèidheachadh ann an 1952 le Ruaraidh MacThòmais is Fionnlagh J. MacDhòmhnaill, is bha Ruaraidh MacThòmais na neach-deasachaidh airson 50 bliadhna eile. 

Thàinig an linn seo gu crìoch le duanaire ùr ann an 1991, a dheasaich Crìsdean MacIlleBhàin is a chruinnich, son a' chiad uair na bàird as cliùitiche a shoirbhich às dèidh foillseachadh Nua-Bhàrdachd na Gàidhlig. Am measg bàird An Aghaidh na Sìorraidheachd, bha Aonghas Mac Neacail, Maoilios Caimbeul, Fearghas MacFhionnlaigh is Meg Bateman. Dheasaich Raghnall MacIlleDhuibh duanaire a ghabh a-steach bàrdachd na linne air fad is dithis bhàrd nach robh ann an An Aghaidh na Sìorraidheachd; Aonghas Phàdraig Caimbeul is Rody Gorman. 

 Bàird ainmeil 
 Anna Frater
 Aonghas Dubh MacNeacail
 Aonghas Phàdraig Caimbeul
 Calum Ruadh MacNeacail
 Catrìona NicGumaraid
 Crìsdean MacIlleBhàin
 Deòrsa Mac Iain Dheòrsa
 Dòmhnall MacAmhlaigh
 Dòmhnall Ruadh Chorùna
 Dòmhnall Mac an t-Saoir "Dòmhnall Ruadh Phàislig"
 Fearghas MacFhionnlaigh
Iain Mac a' Ghobhainn
 Maoilios Caimbeul
 Màiri NicGumaraid
 Meg Bateman
 Mòrag NicGumaraid
 Murchadh MacPhàrlain "Bàrd Mhealaboist"
 Rody Gorman
 Ruaraidh MacThòmais
 Somhairle MacGill-Eain
 Uilleam Nèill
 Màiri Chamshron

 21mh linn 

Dh'fhoillsich corr is aonan bhàrd air fhichead cruinneachadh ùr de bhàrdachd Ghàidhlig às dèidh 2000. B' iad Aonghas MacNeacail, Meg Bateman, Maoilios Caimbeul is Crìsdean MacIlleBhàin a lean orra an cuid bàrdachd fhoillseachadh thar deireadh an fhicheadamh linn, an taca ri Aonghas Pàdraig Caimbeul is Rody Gorman a choisinn cliù ann an Alba is dùthchannan eile.

Anns na 2010an thàinig triùir ùr am bàrr aig a bheil a' bhuaidh as motha air blas bàrdachd ùr na linne: Pàdraig MacAoidh, Niall O' Gallagher is Marcas Mac an Tuairneir, a tha air dà chruinneachadh fhoillseachadh, gach fear, gu ruige 2017. Chaidh ciad chruinneachaidhean fhoillseachadh aig an sgrìobhadair ruisg, Màrtainn Mac an t-Saoir is a' bhan-òranaiche Sandaidh NicDhòmhnaill Jones.

Chunnaicear foillseachadh bàrdachd baile, cuideachd, le cruinneachaidhean sgrìobhte aig Flòraidh NicPhàil is Dòmhnall E. Meek, am measg bhàrd eile.

 Bàird ainmeil 

 Aonghas Phadraig Caimbeul
 Rody Gorman
 Màrtainn Mac an t-Saoir
 Marcas Mac an Tuairneir
 Pàdraig MacAoidh
 Caoimhin MacNèill
 Dòmhnall E. Meek
 Sandaidh NicDhòmhnaill Jones
 Maletta NicPhàil
 Flòraidh NicPhàil
 Niall O'Gallagher

 Duanairean de bhàrdachd Ghaidhealach 
 19mh linn 
 Sàr obair nam bàrd Gaelach, deasaichte le John MacKenzie, 1841.

 20mh linn 
 Bàrdachd Gàidhlig, deasaichte le William J. Watson, 1915.
 Nua-bhàrdachd Ghàidhlig, deasaichte le Dòmhnall MacAmhlaigh, Southside: 1976.
 An Aghaidh na Sìorraidheachd, deasaichte le Crìsdean MacIlleBhàin, Polygon: 1991.
 An Tuil, deasaichte le Ronald Black, Polygon: 1999.
 An Lasair, deasaichte le Ronald Black, Birlinn: 2001.
 Caran an t-Saoghail, deasaichte le Donald Meek, Birlinn: 2003.

 Ceanglaichean a-mach 
 BBC Alba Làrach nam Bàrd: fiosrachadh, sgeulan-beatha, bàrdachd, beachdan
 Sàr obair nam bàrd Gàidhealach scan dhe air an Archive.org
 Bàrdachd Baile an Naoidheamh Linn Deug – Ath-mheasadh – tràchdas PhD le Iain Gray Howieson, Sabhal Mòr Ostaig/OGE, 2021-05-08

Roinn-seòrsa:Litreachas
Roinn-seòrsa:Gàidhlig